হ্যারি পটার অ্যান্ড দ্য ডেথলি হ্যালোস
অঙ্কুর প্রকাশনী "হ্যারি পটার" সিরিজের বইগুলোকে বাংলাদেশে বাংলা ভাষায় প্রকাশ করেছে। এই ধারাবাহিকতায় সিরিজের অন্যান্য বইগুলোর মত সপ্তম ও সর্বশেষ বই "হ্যারি পটার অ্যান্ড দ্য ডেথলি হ্যালোস" এর বাংলা সংস্করণ ২০১০ সালের ফেব্রুয়ারি মাসে অঙ্কুর সর্বপ্রথম বাংলাদেশে প্রকাশ করে। মহসীন হাবিব বইটি বাংলা ভাষায় অনুবাদ করেছেন। বইটির টাইটেল হিসেবে এর মূল ইংরেজি নাম "হ্যারি পটার অ্যান্ড দ্য ডেথলি হ্যালোস" অপরিবর্তিত রাখা হয়েছে। বইটিতে মোট ৬৫৬ পৃষ্ঠা রয়েছে।
অ্যালবাস ডাম্বলডোর
হ্যারি পটার সিরিজের প্রথম উপন্যাস "হ্যারি পটার অ্যান্ড দ্য ফিলোসফার্স স্টোন"-এর প্রথম অধ্যায়ে ডাম্বলডোর সারের লিটল হুইঙ্গিং -এর ৪ নং প্রাইভেট ড্রাইভের ঠিকানায় উপস্থিত হন। এই সময় হ্যারির পিতামাতা লর্ড ভল্ডেমর্টের হাতে নিহত হন এবং ভল্ডেমর্ট দুর্বলতর একটি রূপে রূপান্তরিত হয়ে যান। ডাম্বলডোরের সিদ্ধান্তে সদ্য-অনাথ হ্যারির স্থান হয় ভার্নন ও পেতুনিয়া ডার্সলির সংসারে। ডাম্বলডোর জানতেন যে হ্যারির মায়ের আত্মবিসর্জন ফলে সৃষ্ট একটি বিশেষ জাদু হ্যারিকে রক্ষা করবে। এই কারণে তিনি রক্তসম্বন্ধের জাদুটির আবাহন করেন এবং হ্যারির মাসি পেটুনিয়া ডার্সলে হ্যারিকে তাঁর গৃহে আশ্রয় দিলে সেই জাদুটি কার্যকর হয়। প্রেমবন্ধনের পুরনো জাদুটির ফলে হ্যারির স্পর্শ ভল্ডেমর্টের কাছে অসহনীয় হয়। ডাম্বলডোর হ্যারিকে ডার্সলেদের বাড়ির দোরগোড়ায় রেখে যান। সঙ্গে রেখে যাওয়া একটি চিঠিতে তিনি পুরো পরিস্থিতিটি ব্যাখ্যা করেছিলেন।